Ziua de Black Friday, 15 noiembrie, a adus un record de peste 10,8 de milioane de vizite, cu un milion mai multe decât anul trecut, și produse comandate în valoare de peste 499 de milioane de lei la retailerul eMAG. Peste 42% dintre comenzi au fost plătite online cu cardul, în creștere de la 34% anul precedent.

Peste 76% dintre vizite au fost de pe dispozitivele mobile. "În Black Friday 2019 am marcat mai multe premiere: livrări în peste 250 de lockere easybox, creșterea plăților online la peste 42% din total și un trafic de peste 10 milioane de vizite într-o singură zi" a spus Iulian Stanciu, CEO eMAG.

Peste 56.000 de clienți au comandat de Black Friday pentru prima dată de la eMAG. Mai mult de 42% dintre comenzi au fost plătite online cu cardul bancar confirmând încrederea tot mai mare pe care românii o au în această metodă de plată simplă, sigură și rapidă, iar procentul se află pe un trend ascendent.

În coșul de cumpărături de Black Friday clienții au adăugat atât produse de uz personal precum telefoane, laptopuri, produse de îngrijire personală, cât și articole de uz casnic, precum electrocasnice, televizoare și produse pentru îngrijirea casei.

Au fost comandate 147.000 de produse pentru casă, 100.000 de electrocasnice mici, 79.000 de produse pentru îngrijirea personală, 67.000 de articole de fashion, 60.000 de televizoare, 49.000 de jucării, 48.000 de telefoane, 39.000 de anvelope, 24.000 de laptopur și 14.000 de aparate frigotifice.

Topul localităților reședință de județ după numărul de produse comandate este condus de Cluj-Napoca, București, Iași și Alba Iulia.

Comanda cu cele mai multe produse a fost plătită online cu cardul și a conținut 53 de

articole. Comanda cea mai complexă a fost plătită tot online, prin card, și a conținut

produse din 31 de categorii diferite, printre care articole de îngrijire locuință, electrocasnice mici, ustensile pentru bucătărie și articole de voiaj.

Produsele comandate cel mai rapid la deschiderea ofertei: telefon mobil Samsung Galaxy A10, Dual Sim, 32GB – 1.000 de bucăți în 28 de secunde; televizor LED Smart Samsung, 108 cm, 43RU7172, 4K Ultra HD – 1.000 de produse în 42 de

secunde.